−0
−0 (negatiivinen nolla tai miinusnolla) on joissakin yhteyksissä käytettävä esitys nollalle. Luku 0 ei matemaattisessa mielessä ole positiivinen tai negatiivinen luku, mutta tietyissä tilanteissa nollankin yhteydessä etumerkkejä käytetään.
Infinitesimaali
Infinitesimaali määriteltiin naiivisti nollasta poikkeavaksi luvuksi, jonka itseisarvo on pienempi kuin mikä tahansa muu positiivinen luku. Tarkkaan ottaen tästä seurasi kuitenkin, ettei sellaisia lukuja ole. Jos "h" on infinitesimaali, voidaanko se edelleen jakaa kahdella? Ellei voida, onko se yhä luku? Lisäksi voitaisiin olettaa, että infinitesimaalin käänteisluvun tulisi olla ääretön.